घर से 10 हजार का सामान चोरी, थाने में मामला दर्ज
शहरमें चोरियां रूकने का नाम नहीं ले रही है। कोतवाली थाना क्षेत्र के नायकों का बास में रविवार देर रात चोरी की वारदात हो गई। इस दौरान घर में कोई नहीं था और सभी लोग शादी समारोह में शामिल होने गए हुए थे।
मकान मालिक साकीर पुत्र मोहम्मद रफी के घर से 5 हजार के करीब नगद, एक पायजेब जोड़ी, एक बिछिया की जोड़ी, पीतल के बर्तन आदि सामान चुरा कर ले गए। पीड़ित के भाई नसीम ने बताया कि घटना रात करीब नौ बजे के आस पास की हो सकती है। उन्होंने बताया कि चोरों ने घर में करीब चार ताले तोड़े और सामान चुरा लिया। उन्होंने बताया कि चोरों ने मुख्य दरवाजे का ताला, फिर अलमारी, इसके बाद कोठी और बक्से का ताला भी तोड़ दिया। नसीम ने बताया कि लोगों की सूचना के बाद उन्हें चोरी की जानकारी मिली। गौरतलब है कि शहर में चोरी की वारदातों में लगातार इजाफा हो रहा है।
hin_Deva hin_Deva hin_Deva